விஜய்யின் பெயருக்கு ஏற்றதாக அமைந்த தலைப்பு அழகிய தமிழ்மகன். பரதன் இயக்கத்தில் 2007 ஆம் ஆண்டு ரிலீஸானது. "நான் குரு பேசுறேன்... நான் குருதான் பேசுறேன்.. " என்ற வசனத்திலேயே இரண்டு வேடங்கள் என விஜய் நிரூபித்திருந்தார். விஜய் முதன் முதலில் இரட்டை வேடத்தில் நடித்த படம் என பரபரப்பானாலும் படம் பெரிதாக ஓடவில்லை. அதன்பிறகு மூன்று வருடம் தீபாவளிக்கு ஓய்வு கொடுத்து 2011 ஆம் ஆண்டு வேலாயுதம் வெளியானது. இயக்குனர் ராஜா விஜய்யை சூப்பர் ஹீரோவாக மாற்றும் முயற்சியில் இறங்கினார். ஆக்‌ஷன், ரொமான்ஸ், காமெடி என ஜனரஞ்சகமான படமாகவே இருந்தது. இப்படம் வெற்றிபெறவில்லை என சொல்லப்பட்டாலும், தயாரிப்பாளருக்கு லாபம் என புள்ளி விவரங்கள் தெரிவிக்கின்றன.